**ПРИЕТИ ЖАЛБИ И СИГНАЛИ В РИОСВ-БУРГАС**

**ПРЕЗ МЕСЕЦ АВГУСТ 2021 г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ**  **СИГНАЛ** | **СИГНАЛ** | **ОТГОВОРНА**  **ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 02.08.2021 | писмо | Нарушения на ЗООС и ЗУЧК в района на хотел "Южна Перла" , гр. Созопол. | РИОСВ-Бургас | За инвестиционно предложение „Изграждане на хотелски комплекс в имот №0044041, 0044042 и 0044043 в местност „Мапи“ в землище на гр. Созопол има издадено от от Директора на РИОСВ-Бургас има издадено Решение №101-ПР/2004г. за преценяване на необходимостта от ОВОС с характер “ да не се извършва ОВОС“. Строеж „Ваканционно селище и открит развлекателен басейн“ в горецитираните имоти е въведен в експлоатация с Разрешение за ползване №ДК-07-189/26.05.2009 на Началника на РДНСК-Бургас. На място се констатира, че хотелският комплекс се стопанисва на основание Договор за аренда. По северната страна на хотелския комплекс има отводнително водосборно съоръжения от земно-насипен тип (дере, канавка) което се зауства при географски координати N 420 23` 06,0 ``Е 270 42` 20,1``. Обходеното трасе е с обща дължина около 400-500 м. и в последните 50-70 м. има следи от корекция. Същото е сухо в проверения участък. С GPS се установи, че трасето не засяга картираните по специализирана карта пясъчни дюни, обекти по чл. 6 от ЗУЧК. По южната страна на хотелския комплекс има съществуващо отводнително дере/канавка за повърхностни води с точка на заустване N 420 23` 04,3 ``Е 270 42` 22,0``, което също не засяга пясъчните дюни, картирани по специализираната карта .  Южно от хотелския комплекс в поземлени имоти № 67800.10.796 и №67800.10.402 по КК на гр. Созопол е обособен паркинг за временен престой на МПС, за който се събира такса от лице, позиционирано на паркинга. Иззет е фискален бон за установяване на юридическото лице, осъществяващо дейността, което няма връзка с дружеството стопанисващо апарт хотел „Южна перла“. За обособяване на паркинга е извършено насипване на терените със земна маса. При направеното заснемане с GPS се констатира, че не се засягат картираните по специализирана карта пясъчни дюни, обекти по чл. 6 от ЗУЧК. |
| 2 | 02.08.2021 | зелен телефон | Намерен таралеж в района на Конна база в Приморски парк, гр. Бургас. | РИОСВ Бургас | Таралежът, от вида Източноевропейски таралеж (Erinaceus concolor) - защитен вид, включен в Приложение № 3 към чл. 37 от Закона за биологичното разнообразие (ЗБР), е жизнен, без наранявания и травми. На основание чл. 39, ал. 2, т. 1 от ЗБР е освободен в подходящ район. |
| 3 | 02.08.2021 | зелен телефон | Сузуки РА5332АВ на плаж „Липите“ в Синеморец. | ТП „ДГС - Царево | Препратен по компетентност на ТП „ДГС – Царево. |
| 4 | 02.08.2021 | зелен телефон | Автосервиз "Тайм ауто" предава отпадъци на лица без разрешение и без договор. | РИОСВ-Бургас | При извършена проверка на място се установи, че автосервизът е отдаден под наем на фирма "Тайм ауто" ЕООД от м. юни 2021 год. за срок от 3 години. На обекта се извършва авторемонтна дейност, свързана основно със смяна на консумативи. Не се предлага услуга смяна на гуми. До момента на проверката, според данни на управителя, не е извършвано предаване на отпадъци на фирми, тъй като такива все още не са събрани в достатъчни количества за предаването им. За временното съхранение на отпадъците са обособени места и съдове за събирането им. Има обозначителни табели. |
| 5 | 02.08.2021 | електронна поща | Изтичане на битово-фекални отпадъчни води от канализационен колектор на морски плаж "Буната", гр. Несебър, изведен в посока от Буна на плажа и неприятни миризми в района | Община Несебър  РИОСВ Бургас | Извършена проверка с участието на служител на отдел "Екология" на Община Несебър, на която е поканена да присъства сигналоподавателката, която е заявила, че е възпрепятствана. При извършения оглед на морски плаж "Буната", както и по цялото протежение на изведената на плажа един брой буна не е констатирано изтичане и заустване на отпадъчни води в крайбрежните морски води, нито надземно изведени колектори на плажа или към морето.В района не се усеща мирис на отпадъчни битово-фекални води. На брега има изхвърлени малки количества водорасли. |
| 6 | 02.08.2021 | писмо | Шум от детска школа, функционираща на партерен етаж в жилищна сграда, в периода 08 - 17 часа. | РЗИ-Бургас | Препратен по компетентност на РЗИ-Бургас. |
| 7 | 02.08.2021 | писмо | Липса на изградена пречиствателна станция за отпадъчни води в с. Синеморец и отвеждане на непречистени битово-фекални отпадъчни води в Черно море | РИОСВ-Бургас | Извършена е проверка на място. Констатирано е, че изграденият експериментален пречиствателен модул (ЕПМ) не функционира. Районът около него е обрасъл с растителност и няма достъп до площадката. Посредством метален канализационен колектор, непречистените битово-фекални отпадъчни води се заустват в Черно море, извън зоната за къпане. Морските води в района на заустващият колектор са с жълто-кафяво оцветяване. За констатираното нарушение - ползване на воден обект за заустване на отпадъчни води в повърхностни води без издадено разрешително по Закона за водите на Кмета на община Царево е съставен АУАН. |
| 8 | 02.08.2021 | зелен телефон | Паднали от високо дърво три совички в гр. Карнобат. | РИОСВ-Бургас | И трите птици са млади екземпляри в ювенилно оперение от вида Чухал (Otus scops) - защитен животински вид, включен в Приложение № 3, към чл. 37 от Закона за Биологичното разнообразие (ЗБР). Със съдействието на община Карнобат са качени отново на дървото, в района в който са намерени, и където живее тяхното семейство. |
| 9 | 02.08.2021 | Електронна поща | Предлагане на услуга - направа на снимки с влечуги на плажната ивица в кв. „Крайморие“, гр. Бургас. | РИОСВ-Бургас | Обходена е цялата плажна ивица в кв. „Крайморие“. Не се констатира наличието на лица, които предлагат на туристи направа на снимки с влечуги. По гласни данни на спасители, плажуващи и собственици на заведения за обществено храненe не са наблюдавани хора, извършващи тази услуга. |
| 10 | 04.08.2021 | зелен телефон | Изхвърлен на брега труп на делфин на „Миден плаж“, к-г „Арапя“, община Царево. | Общица Царево | Извършена е проверка от Община Царево, на основание издадено разрешително № 846/ 07.07.2020 г. на МОСВ за преместване и обезвреждане по реда на ЗВМД. |
| 11 | 04.08.2021 | електронна поща | Обезпокоителни намеси върху територията на имот 44094.22.35 по КК на с. Лозенец, налични и увредени местообитания | РИОСВ-Бургас  Община Царево | Извършена е проверка на терен. Направен е обход на имота, при което е установено засипване. Констатирано е косене на наличната растителност. Наблюдават се единични цъфтящи растения. В периферията на имота са установени единични екземпляри от род *Паламида* и по-масово *Повед*. Изпратено е писмо до Община Царево, с което е изискано да бъде извършена проверка на терен, с която да се определи дали извършеното насипване представлява строителство. |
| 12 | 04.08.2021 | зелен телефон | Бургаската държавна опера ще изнася концерти на Бегликташ, общ.Приморско. Сега се провеждат репетиции. | РИОСВ-Бургас | РИОСВ-Бургас е съгласувала дейностите по провеждане на музикално събитие със задължителни за изпълнение от организаторите условия . |
| 13 | 04.08.2021 | зелен телефон | Изхвърлен на брега труп на делфин на плажната ивица при устието на р. Велека, с. Синеморец, община Царево. | Община Царево | Извършена е проверка от Община Царево, на основание издадено разрешително № 846/ 07.07.2020 г. на МОСВ за преместване и обезвреждане по реда на ЗВМД. |
| 14 | 05.08.2021 | зелен телефон | Изхвърлен на брега труп на делфин на плажната ивица до джетовете, к-г „Ахелой“, община Поморие. | Община Поморие | Извършена е проверка от Община Поморие на основание издадено Разрешително № 820/31.12.2019 г. на МОСВ за преместване и обезвреждане по реда на ЗВМД. Не е намерен |
| 15 | 05.08.2021 | зелен телефон | Скалите в м. "Арапя" са оградени с мрежа, няма достъп до тях и морето | Община Царево | Препратен по компетентност на Община Царево. |
| 16 | 05.08.2021 | зелен телефон | Изхвърлен на брега труп на делфин след нудиски плаж с. Равда и гр. Несебър, община Несебър. | Община Несебър | Извършена е проверка от Община Несебър, на основание издадено разрешително № 862/27.01.2021 г. на МОСВ за преместване и обезвреждане по реда на ЗВМД. Не е намерен труп. |
| 17 | 05.08.2021 | зелен телефон | Наличие на мазни петна в морето и миризма на дизел на централен плаж с. Равда, общ. Несебър, като от морския бряг се наблюдава плавателен съд до мидена ферма. | Дирекция  „Морска администрация“ | Сигналът е препратен за процедиране по компетентност на Дирекция „Морска администрация“ – Бургас. При извършената от тях проверка не са открити следи от замърсяване с нефтопродукт на бреговата ивица, както и по камъните на намиращата се в близост буна. |
| 18 | 05.08.2021 | електронна поща | Нерегламентирано сметище в кв. Победа в гр. Бургас | РИОСВ Бургас | Извършена проверка. При извършения оглед се установи, че на посочения терен няма наличие на отпадъци. На място са позиционирани три броя контейнера тип „Бобър“, които са включени в системата за сметосъбиране и сметоизвозване към общината. Към момента на проверката в контейнерите има достатъчно свободен обем за отпадъци. Почистващата фирма има ангажимент да извършва по график почиствания (три пъти седмично в района) на площадката около контейнерите и прилежащите им територии. Отпадъците се извозват до регионално депо Братово – запад. От живущите в района, присъединили се по време на проверката подтвърдиха, контейнерите с отпадъци и терените около тях се почистват регулярно, но поради недобросъвестните действия от живущите в квартала отпадъците се изхвърлят извън определените места. |
| 19 | 05.08.2021 | електронна поща | Вливане на отпадни води в морето от комплекс "Маджестик Селена" в района между кв. Сарафово и гр. Поморие, местност "Лахана", землище гр. Поморие | РИОСВ-Бургас | Извършена е проверка на място. Установи се ,че в имота има изградени сгради, които не функционират и не са обитавани. В момента се извършват строително-ремонтни дейности по изграждането на открит басейн, който е на фаза груб строеж. По данни на присъствалия на проверката представител на възложителя, ваканционното селище не е въведено в експлоатация. При извършения обход и оглед около сградите и морския бряг не се установи изтичане и заустване на отпадъчни води на прилежащите терени и в морето. Морската вода е с естествен цвят и мирис, без опалесценция на повърхността. |
| 20 | 06.08.2021 | зелен телефон | Прегазен таралеж на паркинг в гр. Бургас. | РИОСВ-Бургас | При проведен разговор със сигналоподавателката за уточняване точното местоположение на вида, се установи, че таралежът е починал, преди транспортирането му до ветеринарна клиника или спасителен център. |
| 21 | 06.08.2021 | зелен телефон | В гр. Средец, в гнездо на ул. "Раковски" №14, има болно щъркелче, което стене и не може да излети | РИОСВ-Бургас | В телефонен разговор със сигналоподателя е установено, че родителската двойка щъркели се грижи за щъркелчето, като го храни и подканя да излети. След повторно обаждане от сигналоподателя за влошаване състоянието на щъркелчето е извършена проверка на място, при която е установено, че гнездото е празно и вероятно щъркелчето е излетяло. |
| 22 | 06.08.2021 | едно гише | Изтичане на отпадъчни води от шахти на Виваком (БТК) разположени по протежение на ул. "Плажна", м. Червенка, гр. Черноморец и изтичане на отпадъчни води от септична яма на съседен хотел. | РИОСВ-Бургас. | Извършена е проверка на място за изясняване на изложените в сигнала обстоятелства, при която е констатирано, че по улица "Плажна" има изградени шахти с метални капаци, през които са проведени кабели. Същите са сухи, не се установи постъпване и изтичане на води в тях. Дадени са предписания на Виваком за извършване на обследване на съоръженията в посочената локация за нерегламентирано включване на отпадъчни води в тях. |
| 23 | 06.08.2021 | електронна поща | Замърсяване на въздуха от изгаряне на вещества с неизвестен произход в гр. Обзор. | Кметство гр. Обзор | Препратен по компетентност на Кметство гр. Обзор. |
| 24 | 06.08.2021 | зелен телефон | Замърсяване в р Ропотамо на морския бряг в близост до устие на р. Ропотамо, в следствие на разбит плавателен съд без регистрация. | РИОСВ-Бургас | В най-североизточната част на плаж „Ропотамо - изток“ е изоставена разбита на три части рибарска лодка. Някои от частите ѝ са заровени в пясъка. Предприети са действия по нейното премахване. Изнесени са от територията на резервата всички части от лодката - пластмасови, железни елементи от скелета, дървени дъски. Замърсяване със смазочни и горивни материали не се установиха. От разбитата лодка липсваха резервоар и двигател, както и регистрационен номер. Със съдействие на представители на Община Приморско, останките от лодката се изнесоха за предаване към общинското депо за отпадъци. |
| 25 | 06.08.2021 | зелен телефон | Изхвърлен на брега труп на делфин на плажната ивица до бункера, к-г „Ахелой“, община Поморие. | Община Поморие | Извършена е проверка от Община Поморие на основание издадено Разрешително № 820/31.12.2019 г. на МОСВ за преместване и обезвреждане по реда на ЗВМД. |
| 26 | 07.08.2021 | зелен телефон | Миризма на мазут и нефтопродукти в районите около бл. 57 в к-с „Зорница“ и бл. 14 в к-с „Славейков“. | РИОСВ-Бургас | Автоматичната измервателна станция в кв. Долно Езерово и ДОАС-системата в к-с „Лазур“, част от Националната система за контрол качеството на въздуха не регистрират превишения на нормите и пределно-допустимите концентрации на контролираните атмосферни замърсители, включително въглеводородите стирен, пара- и орто-ксилен, толуен. |
| 27 | 07.08.2021 | зелен телефон | Наличие на много чували с отпадъци по пътя Созопол - Черноморец пред къмпинг "Градина" в близост до бар "Джипси скран". | РИОСВ-Бургас  Община Созопол | Направен е оглед на определеното място, посочено в сигнала, с представител на община Созопол, на което са поставени контейнери за събиране на битови отпадъци, разположено в обхвата на общински път ВGS 1211 (II-99, Черноморец – Созопол) – Равадиново, в района на къмпинг „Градина“, близо до отбивката за бар „Джипси скран“ в землището на гр. Созопол, местност „Герени“. Констатирано е, че има поставени 3 броя метални контейнери с обем 4 куб. м., собственост на „РТК“ ООД и 1 брой метален контейнер тип „бобър“ с обем 1,1 куб. м за събиране на битови отпадъци. Контейнерите са пълни с битови отпадъци, поставени в пластмасови чували и хартиени и картонени опаковки (кашони). Поставените контейнери за битови отпадъци обслужват къмпингуващите в района на плажа между къмпинг „Градина“ и къмпинг „Златна рибка“ и наемателите на заведенията на същия плаж.  В местност „Герени“ извозването на битовите отпадъци през летния период е ежедневно .По данни на представителя на община Созопол, присъстващ на проверката, в същия ден предстои извозване на пълните контейнери с отпадъци, разположени на терена посочен в сигнала.  Община Созопол е уведомена за необходимостта да се извършва по-често наблюдение на терена, определен за разполагане на съдове за събиране на битови отпадъци, в дните петък, събота и неделя, свързано с по-големия брой летовници през почивните дни и при необходимост да се увеличи графика за извозване на битовите отпадъци. |
| 28 | 07.08.2021 | зелен телефон | Труп на делфин на южен плаж Несебър до скалите | Община Несебър | Проверката е извършена от Община Несебър. Труп на делфин не е открит. |
| 29 | 07.08.2021 | зелен телефон | АТВ без рег. номера на  плаж "Липите" | ТП „ДГС - Царево“ | Препратен по компетентност на ТП „ДГС - Царево“. |
| 30 | 07.08.2021 | зелен телефон | Паркирано МПС - бял джип СВ8181РР на плаж "Листите", Синеморец | ТП „ДГС - Царево“ | Препратен по компетентност на ТП „ДГС - Царево“. |
| 31 | 07.08.2021 | зелен телефон | Паркирани МПС - джип "Тойота" Р 0310 КМ и джип "Ландроувър" СВ 4057 ВХ на к-г "Смокиня". | РУ на МВР Созопол | Препратен по компетентност на РУ на МВР Созопол. |
| 32 | 07.08.2021 | зелен телефон | Наличие на бяла пяна и силен мирис на битово-фекални води в река, намираща се в непосредствена близост до къмпинг „Нестинарка“. | РИОСВ-Бургас | При проверката се установи, е поради липса на приток реката не достига до морето, образувана е естествена пясъна коса. Водата в реката е застояла, на отделни участъци се наблюдава пяна с белезникав цвят. В момента на проверката не се усеща битово-фекален мирис. При извършения оглед на реката под моста в дясно на пътя Царево – къмпинг „Нестинарка“ в точка с географски координати: N 42° 09' 31,6"; E 027° 51 ' 46,2" е констатирана тръба с неустановен произход, от която в момента на проверката не изтичат води. Изпратено е писмо до ВиК ЕАД - Бургас и община Царево за изясняване предназначението и законността на тръбата с по-горе описаните географски координати. |
| 33 | 07.08.2021 | Електронна.поща | Препълнени контейнери с отпадъци около плаж "Нестинарка", гр. Царево | Община Царево. | Препратен по компетентност на Община Царево. |
| 34 | 07.08.2021 | зелен телефон | Измряла риба в язовир с. Мъглен, общ. Айтос | РИОСВ-Бургас  БДЧР-Варна | Извършена е съвместна проверка на язовир „Дрянковски път“, землище с. Мъглен с представители на Басейнова Дирекция „Черноморски район“ (БДЧР) - Варна, Регионална лаборатория (РЛ) - Бургас и Изпълнителна агенция по рибарство и аквакултури. При проверката по повърхността на водата на язовира са установени единични екземпляри измряла риба от вида сом, шаран и толстолоп. От РЛ – Бургас по заявка на БДЧР- Варна е взета водна проба от язовира за физико-химичен анализ. Язовир „Дрянковски път“, землище с. Мъглен се захранва от дере, в което почти не постъпва вода. В района на язовира няма брегови източници на замърсяване. При направеният обход и оглед не се констатираха нерегламентирани зауствания и/или изтичане на отпадъчни води.Сигналът е предаден на Областна Дирекция „Безопасност на храните“ – Бургас по телефона за процедиране по компетентност. |
| 35 | 08.08.2021 | зелен телефон | Миризма на нефтопродукти  к-с "Изгрев" 33. | РИОСВ-Бургас | Няма регистрирани превишения на нормите и пределно-допустимите концентрации на контролираните атмосферни замърсители, от Автоматичната измервателна станция в кв. Долно Езерово и ДОАС-системата в к-с „Лазур“, част от Националната система за контрол качеството на въздуха. Екип на ЕПАС е извършил замерване на атмосферния въздух на територията на рафинерията и на мястото на подаване на сигнала. Не са регистрирани превишения по показателите бензен и сяроводород. |
| 36 | 08.08.2021 | зелен телефон | Малък орел на ул. „Янтра“ № 9,  гр. Карнобат. | РИОСВ-Бургас | Птицата, от вида Голям ястреб (Accipiter gentilis) - защитен животински вид, включен в Приложение № 3, към чл. 37 от Закона за Биологичното разнообразие (ЗБР), е жизнена, без наранявания и травми. На основание чл. 39, ал. 2, т. 1 от ЗБР се освобождава в подходящ район. |
| 37 | 08.08.2021 | зелен телефон | Заклещен в гнездо малък щъркел с. Ново Паничарево,  община Приморско. | РИОСВ-Бургас | Птицата е млад екземпляр от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР), със заплетен сезал около крака. Със съдействието на кметския наместник на с. Ново Паничарево, щъркелът е освободен от заплитането. |
| 38 | 09.08.2021 | зелен телефон | Отманли, ЗМ "Ченгене скеле", е силно замърсена с битови отпадъци. | Община Бургас | Препратено по компетентност на Община Бургас. |
| 39 | 09.08.2021 | зелен телефон | В гр. Средец, в долната част на града мирише на бакелит, гуми.  Предполагат, че миризмата идва от ромската махала, където всяка вечер палят гуми. | Община Средец | Препратено по компетентност на Община Средец. |
| 40 | 10.08.2021 | зелен телефон | Бедстващ щъркел в с. Равнец, ул. „Девети септември“ 54, община Камено. | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР) не може да лети. На основание чл. 39, ал. 2, т. 2 от ЗБР се изпраща за лечение в Спасителен център за диви животни - гр. Стара Загора. |
| 41 | 10.08.2021 | зелен телефон | Бедстващ щъркел в с. Караново, община Айтос. | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР) не може да стои изправен, нито да лети. На основание чл. 39, ал. 2, т. 2 от ЗБР се изпраща за лечение в Спасителен център за диви животни - гр. Стара Загора. |
| 42 | 10.08.2021 | зелен телефон | Ранен щъркел в гр. Ахелой, община Поморие | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР) има тежка травма на крилото и гърдите - открита рана с кръвотечение, вследствие на сблъсък с електропровод. По време на транспортирането му до ветеринарна клиника или спасителен център птицата почина. |
| 43 | 10.08.2021 | платформа на  РИОСВ-Бургас | От конна база Royal Horse Club Бургас паркират АТВ на плажа на „Ченгене скеле“ върху пясъка. Вкарват конете в морето, там където плажуват хората. | Община Бургас | Препратен по компетентност на Община Бургас. |
| 44 | 11.08.2021 | зелен телефон | Ранен щъркел на ул. „Стара Планина“ 10, гр. Каблешково. Тече му кръв от човката. | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР) е намерена в безпомощно състояние с множество травми и кръвотечение в областта на главата, вследствие от сблъсък с електропровод. По време на транспортирането му до ветеринарна клиника или спасителен център - почина. |
| 45 | 11.08.2021 | зелен телефон | Щъркел заклещен на гръмоотвод върху покрив в депо Братово, община Бургас . | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР) е мъртва, вследствие на сблъсък с гръмоотвод. На основание чл. 39, ал. 2, т. 4 от ЗБР щъркелът се оставя на мястото, на което е намерен. |
| 46 | 11.08.2021 | зелен телефон | Мъртъв делфин на к-г Китен, пост 3 | Община Приморско | Проверката е извършена от Община Приморско. Не е открит труп на делфин. |
| 47 | 12.08.2021 | зелен телефон | Замърсяване с фекалии, кв.Банево | Община Бургас  ВиК ЕАД Бургас | Препратен по компетентност на Община Бургас и ВиК ЕАД гр. Бургас |
| 48 | 12.08.2021 | зелен телефон | Риболов в м. "Пода" между моста и морето - мъж хвърля мрежа с гумена лодка. | РИОСВ-Бургас | След разговор със сигналоподавателя се установява, че лицето се намира изцяло в акваторията на Черно море и не навлиза в ЗМ "Пода" |
| 49 | 13.08.2021 | зелен телефон | Щъркел, който в двор на частен имот в с. Раковсково, община Поморие. | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР) е жизнена, без наранявания и травми. На основание чл. 39, ал. 2, т. 1 от ЗБР се освобождава в подходящ район. |
| 50 | 13.08.2021 | зелен телефон | Паднала на земята малка птица в с. Лъка, община Поморие. | РИОСВ-Бургас | Птицата е от вида Щиглец (Carduelis carduelis) - защитен животински вид, включен в Приложение № 3, към чл. 37 от Закона за Биологичното разнообразие (ЗБР). Щиглецът е жизнен, няма травми по тялото и на крилата. На основание чл. 39, ал. 2, т. 1 от ЗБР е освободен в подходящ район. |
| 51 | 13.08.2021 | зелен телефон | Труп на делфин, южно от кея на плаж „Атлиман“, гр. Китен, община Приморско. | Община Приморско | Извършена е проверка от Община Приморско, на основание издадено разрешително № 845/03.07.2020 г. на МОСВ за преместване и обезвреждане по реда на ЗВМД. |
| 52 | 13.08.2021 | зелен телефон | Ранен щъркел, който куца и не може да излети, в канавка на главен път Варна - Бургас. | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР) има травма на гърдите и не може да лети. На основание чл. 39, ал. 2, т. 2 от ЗБР се изпраща за лечение в Спасителен център за диви животни - гр. Стара Загора. |
| 53 | 14.8.2021 | зелен телефон | До холандското селище, последна улица към морето, на малкия плаж от жълт хотел изсипват фекалии в морето. | Община Поморие | Извършена проверка от Община Поморие на място в деня на получаване на сигнала. Не е констатирано нерегламентирано изтичане и заустване на отпадъни битово-фекални води в Черно море. Община Поморие е изискала информация от ВиК ЕАД за възникнали аварийни ситации на посочената дата. |
| 54 | 16.8.2021 | зелен телефон | Запалено сметище в общ. Карнобат, с. Хаджиите | Община Карнобат | Необработваема земеделска площ се е самозапалила от 14.08.2021 год., за което кметският наместник е уведомен незабавно и са предприети действия за погасяване на запалването. Действията продължават и в момента, но все още има отделни участъци, които тлеят. |
| 55 | 16.8.2021 | зелен телефон | Миризми на газ в ж.к. "Славейков", ж.к. "Бр. Миладинови" центъра на града от 1.30 ч. до 03.00 ч. | РИОСВ-Бургас | Извършено е обследване на атмосферния въздух на контролни точки на територията на „Лукойл Нефтохим“АД и на мястото на подаване на сигналите в к-с "Възраждане", к-с "Славейков" и ЦГЧ от екип на Единна противоаварийна служба. Не са регистрирани превишения по показателите бензен и сяроводород. Няма превишения на контролираните замърсители от АИС в кв. Долно Езерово и ДОАС в к-с „Лазур. Инсталациите на основна площадка на „Лукойл Нефтохим Бургас“ АД са с оптимално натоварване, няма събития и инциденти с риск от екологични последствия. |
| 56 | 16.8.2021 | едно гише | Търговска дейност за отдаване под наем на плавателни съдове по река Велека. | РИОСВ-Бургас  Община Царево | След проверка на място съвместно с Община Царево се установи, че в имот с идентификатор 66528.10.12 по КККР на с. Синеморец, общ. Царево, има изградени (реставрирани) 4 пристана за лодки с различна височина. Дейността е извършена от „Велека Тур-2009“ ООД след издадено Разрешително от БДЧР за ползване на река Велека, с цел изграждане на хидротехническо пристанищно съоръжение – дървена конструкция три броя свързани по между си дървени кейове. Фирмата има издадени съгласувателни писма на МОСВ и РИОСВ-Бургас, за извършване на дейност „разходка с лодка“ по река Велека. |
| 57 | 16.08.2021 | зелен телефон | Сова намерена на гл.път Бургас Царево и прибрана в с. Лозенец, община Царево. | РИОСВ-Бургас | Птицата, от вида Чухал (Otus scops) - защитен животински вид, включен в Приложение № 3, към чл. 37 от Закона за Биологичното разнообразие (ЗБР) е жизнена, без наранявания и травми. На основание чл. 39, ал. 2, т. 1 от ЗБР се освобождава в подходящ район. |
| 58 | 16.08.2021 | зелен телефон | На дюните м/у Несебър и Равда, до базата на спортна академия има палатки. | Община Несебър | Препратен по компетентност на Община Несебър. |
| 59 | 16.08.2021 | зелен телефон | Разпространение на миризма на свине в гр. Ахелой. | РИОСВ-Бургас | Изследване качеството на атмосферния въздух на територията на гр. Ахелой е извършено от мобилна автоматична станция по график през месеците юни и юли. Протоколите с резултатите показват спазване на пределно-допустимите концентрации и нормите на контролираните замърсители серен диоксид, азотен диоксид, въглероден оксид, амоняк, фини прахови частици. На 16.08.2021 г. е извършена проверка в гр. Ахелой за определяне на местоположението на МАС за измерване качеството на атмосферния въздух за периода 24-27 август 2021 г. При проверката е извършен обход в района на свинеферма "Карас", при който не е констатирано разпространение на миризми от дейността ѝ. |
| 60 | 17.08.2021 | зелен телефон | От пречиствателна станция гр. Царево се изливат непречистени фекални води в р. Попска. | РИОСВ-Бургас | Извършена е проверка на Канализационна система на гр. Царево с пробовземане на водни проби на изход ПСОВ, пред и заустване в р. Попска. Отбраните проби след анализиране от РЛ Бургас ще бъдат предоставени на РИОСВ-Бургас за последващи действия. При проверката ПСОВ работи в нормален режим с механично, физикохимично и биологично пречистване на постъпващите отпадъчни води. Във водения на площадката "Експлоатационен дневник" няма отразени аварийни ситуации, които биха довели до нарушаване режима на станцията, включително и в деня на подаване на сигнала. Поставената пломба на аварийния савак на вход ПСОВ е с ненарушена цялост. Извършена е проверка на КПС 4, която има авариен преливник към река Попска, пломбиран от РИОСВ-Бургас в затворено положение. Пломбата е с ненарушена цялост. Извършен е обход на река Попска в достъпните и участъци. Преди точката на заустване на ПСОВ същата е суха. Водите на Черно море при устието и са с естествен цвят, без видими следи то замърсяване. |
| 61 | 19.08.2021 | електронна поща | Задушлива миризма всяка вечер след 1 часа в гр. Бургас | РИОСВ-Бургас | От месец януари до настоящият момент на 2021 год. , няма превишения на пределно-допустимите концентрации на контролираните атмосферни замърсители-серен диоксид, азотни оксиди, сероводород, въглероден оксид, озон, стирен, пара- и орто-ксилен, толуен ,тежки метали, бензо (а) пирен, от Автоматичните измервателни станции в кв. „Долно Езерово“ , ж.к. „Меден Рудник“, ДОАС системата в к-с „Лазур“. |
| 62 | 19.08.2021 | електронна поща | Силен шум и запрашаване от производствената дейност на кариера Банево. | РИОСВ-Бургас  Община Бургас | Извършена е съвместна проверка на място с инспектори ЕКООС на община Бургас, при която се констатира, че трошачно-сортировъчните инсталации (ТСИ) работят в нормален режим, с включени оросителни инсталации. Вътрешнокариерните пътища и площадките около ТСИ са оросени. В момента на проверката не е констатирано запрашаване на атмосферния въздух и пренос на прахови частици към кв. Банево. По данни на управителя извършената по-рано през деня взривна дейност е планирана и контролирана, съгласно Годишен проект за добив и преработка на строителни материали от находище "Банево", съгласуван от Министерство на енергетиката. |
| 63 | 19.08.2021 | зелен телефон | Бедстващ защитен вид - щъркел в с. Драчево, община Средец. | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР) с травма на крилото. На основание чл. 39, ал. 2, т. 2 от ЗБР се изпраща за лечение в Спасителен център за диви животни - гр. Стара Загора. |
| 64 | 19.08.2021 | зелен телефон | Паднал щъркел от гнездо на ул. „Стара Планина“ 21, гр. Каблешково. | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 на ЗБРе жизнена, без наранявания и травми. На основание чл. 39, ал. 2, т. 1 от ЗБР е освободен в подходящ район. |
| 65 | 19.08.2021 | зелен телефон | Птица папуняк с ранено крило. | РИОСВ-Бургас | Птицата е с травма на крилото. Изпраща се във ветеринарен кабинет „Сити Вет“ за оказване на медицинска помощ на основание чл. 39, ал. 2, т. 2 от ЗБР. |
| 66 | 20.08.2021 | зелен телефон | От комплекс „Лалов егрек“ отпадъчни води от септични ями се просмукват и се изливат направо в морето през скалите. | РИОСВ-Бургас | Извършена е незабавна проверка на място в присъствие на сигналоподателя. Проверен е начина на отвеждане на отпадъчните води от х.к. „Лалов егрек“, същите се отвеждат в 2 броя водоплътни ями, за обслужване на които се представя договор и документи за количество изчерпани води за сезон 2021. За законността и начина на отвеждане на отпадъчните води от прилежащите имоти е изискана информация от Община Царево. Не е констатирано нерегламентирано изтичане и заустване на отпадъчни води при проверката. Проверката по документи продължава. |
| 67 | 21.08.2021 | зелен телефон | Устие на река Ропотамо,  има акостирали над 20 моторни лодки и яхти . | РИОСВ-Бургас | Установени са яхти и моторни лодки в акваторията на Черно море около морски плаж „Ропотамо" и "Ропотамо-изток". На посетителите се разясни режима и забраните на резервата. Установено е навлизане с мотопед, за което е съставен АУАН. |
| 68 | 21.08.2021 | зелен телефон | В резерват "Иракли" има палатки след табелата. | РИОСВ-Бургас | В границата на ЗМ има 2 оградени с камъни огнища. Няма навлезли автомобили и къмпингуващи. Пътят, по който се стига до защитената територия, не е обезпечен с информационни табели. Пристигащите по него автомобили бяха спирани и предупреждавани, че ще навлязат в защитена територия със забранителен режим. |
| 69 | 22.08.2021 | електронна поща | На площадката на "Нова кабел" ООД се намират около 20 т. отпадъци от ПВЦ, полиетилен, катализатори, опаковки от органични разтворители. Съществува риск от пожар и загазоване. При дъждове - замърсяване на Айтоска река с токсични вещества. | РИОСВ-Бургас | При проверката се констатира, че на площадката са разположени различни размери макари, дървени палети, биг бегове с пластмасови опаковки и биг бегове с пластмасови обвивки с покрития за кабели. Липсват празни опаковки от разтворители и катализатори, описани в сигнала. Площадката е оградена, с осигурена денонощна физическа охрана, СОД в помещенията и охранително осветление. Проверката е извършена съвместно с Регионален представител на охранителната фирма "ЮСИС" ООД, което от 01.02.2021 год. охранява обекта, обявен от същата дата в несъстоятелност и преключил развиването на дейността си . |
| 70 | 22.08.2021 | зелен телефон | На Резово-Силистар, на поляната на паркинга на входа за плажа къпингуват кемпери, палатки и палят огньове. | РУ на МВР Царево | Препратен по компетентност на РУ на МВР Царево. |
| 71 | 22.08.2021 | зелен телефон | 4 бр сърфисти в Поморийско езеро. | Община Поморие | Препратен по компетентност на Община Поморие. |
| 72 | 23.08.2021 | зелен телефон | Бухал зо заведение „Октопод“, гр. Бургас. | РИОСВ-Бургас | Птицата е от вида чухал. Няма видими външни наранявания. Извършен е преглед във ветеринарен кабинет Сити Вет и птицата е освободена в подходящ район на основание чл. 39, ал.2, т. 1 от ЗБР. |
| 73 | 23.08.2021 | зелен телефон | В гр. Свети Влас между р-т "Аераки" и ресторант "Туна" от един месец на плажа тече тръба с отпадни води. | РИОСВ-Бургас | Извършена е проверка на място и обход на морски плаж „Свети Влас-Централен“ в посочената от сигнолоподателката локация. Установено е слабо изтичане на бистри, чисти води от скат под ресторант „Туна“, най-вероятно скатни или подпочвени води. Същите изтичат с изключително слаб дебит и попиват в пясъка, не достигат до Черно море. Водите нямат вид и мирис на битово-фекални. По улица „Роза“ има изградена улична канализационна мрежа, която отвежда отпадъчните води към КПС „Свети Влас“, откъдето се претласкват към ПСОВ „Равда“ за пречистване. Не се констатира нерегламентирано изтичане и заустване на отпадъчни води от тръба към Черно море. Водите на Черно море са с естествен цвят, без видими следи от битово-фекално замърсяване. |
| 74 | 23.8.2021 | едно гише | Изградено ваканционно селище и канализационна система върху имоти № 81178.50.65, 81178.50.66, 81178.50.63,  81178.50.64, 81178.50.55,  81178.50.56, 81178.50.57 в гр. Черноморец, м. „Атия“, общ. Созопол | РИОСВ-Бургас  БДЧР - Варна | Предстои проверка. |
| 75 | 24.8.2021 | зелен телефон | Незаконно строителство и изграждане на комплекси до метереологична станция в местност "Иракли", община Несебър. | РИОСВ-Бургас | Извръшена е проверка на поземлени имоти в местност "Кладери", землище на с. Емона, общ. Несебър, както и на обособен къмпинг в ПИ с № 27454.23.82 и 27454.23.83 по КК на с. Емона. За всички застроени поземлени имоти са представени издадени разрешения за ползване от Община Несебър. За обособения къмпинг ПИ с № 27454.23.82 и 27454.23.83 по КК на с. Емона, при проверката не са представени документи за проведени процедури по реда на Глава Шеста от ЗООС. Дадено е предписание да се представят в РИОСВ-Бургас документи за проведена процедура по обособяване на къмпинг ПИ с идентификатори 27454.23.82 и 27454.23.83 в землището на село Емона, по реда на ЗООС и ЗБР.  При проверките не са констатирани нерегламентирани зауствания на отпадъчни води във водни обекти. |
| 76 | 24.08.2021 | зелен телефон | Миризми от "Кроношпан България" ЕООД всяка вечер в часовете от 02:00 05:00 часа в района на бл.33 к-с "Славейков" | РИОСВ-Бургас | Извършена е проверка на място и обход на производствената площадка на "Кроношпан България" ЕООД, при което се констатира, че тя е почистена и оросена. В момента на проверката работи само Линия за производство на OSB в нормален технологичен режим. В момента на проверката е извършено контролно измерване на емисии на прах, изпускани от две изпускащи устройства. По време на проверката е извършен обход извън обекта по границите на производствената площадка, пред хипермаркет "Мастерхаус", около бл.33 в к-с "Славейков" и до "Кохинор България" ЕООД в к-с "Славейков". Не е констатирано разпространение на миризми, специфични за дейността на обекта. |
| 77 | 25.08.2021 | зелен телефон | Сина миризма на нефтопродукти и газ от около 5 дни в к-с "Възраждане" и ЦГЧ | РИОСВ-Бургас | Извършено е обследване на въздушната среда около границите на основна площадка и в местата на подадените сигнали от Екип на противоаварийна служба към „ЛУКОЙЛ Нефтохим Бургас“ АД. Не са отчетени превишения на бензен и сяроводород. Няма регистрирани превишения на нормите и пределно-допустимите концентрации въглеводородите стирен, пара- и орто-ксилен, толуен. |
| 78 | 25.08.2021 | зелен телефон | Труп на Делфин на плаж „Корал“, последен спасителен пост преди Лозенец. | Община Царево. | Проверката е извършена от Община Царево. Трупът е на муткур с дължина 70 см. Трупът е обезвреден по закона за ветеринарно медицинската дейност на основание разрешително № 846/07.07.2020 г на МОСВ. |
| 79 | 25.08.2021 | зелен телефон | Неприятна миризма от свинеферма "Карас" в гр. Ахелой | РИОСВ-Бургас | Извършена е проверка на място. При извършен оглед и обход са констатирани миризми извън границите на производствената площадка. Миризми, характерни за дейността на обекта се констатираха и в района на Шато Ахелой 2. В момента на проверката до Шато 2 е позиционирана мобилна автоматична станция за измерване качеството на атмосферния въздух на РЛ Стара Загора към ИАОС - София. Дадено е предписание да се предприемат незабавни ефективни действия за преустановяване разпространението на миризми извън границите на производствената площадка, като за предприетите мерки РИОСВ-Бургас да бъде информирана писмено. |
| 80 | 25.08.2021 | зелен телефон | Труп на делфин на к-г "Чайка", 4 км преди Обзор. | Община Несебър | Проверката е извършена от Община Несебър. Трупът е обезвреденпо ЗВМД на основание разрешително № 846/07.07.2020 г. |
| 81 | 26.08.2021 | едно гише | Щъркел с травма на крилото в гр. Малко Търново. | РИОСВ-Бургас | Птицата е от вида бял щъркел. Има травма на крилото. Изпраща се за лечение в Спасителен център за диви животни, гр. Стара Загора на основание чл. 39, ал. 2, т. 2 от ЗБР. |
| 82 | 27.08.2021 | зелен телефон | В Поморие на ул. "Крайбрежна" № 69 автомобил Хонда с рег. номер СТ0089РМ от три дена е паркиран върху дюни. | РУ Поморие | Препратен по компетентност на РУ Поморие. |
| 83 | 27.08.2021 | електронна поща | В гр. Приморско след заведение "Неро" на входа на южен плаж изтича отходна вода с фекалии. | Община Приморско | Препратен за извършване на проверка по компетентност на Община Приморско .Извършена е проверка, при която не е констатирано изтичане на отпадъчни води в посочената от сигналоподателя локация. Вероятна причина е преливане на води от събирателна шахта на ул. „Трети март“, част от смесена канализационна система на гр. Приморско, вследствие на интензивни валежи . |
| 84 | 28.08.2021 | електронна поща | Застрояване на плаж Аркутино | РИОСВ-Бургас | Установи се, че е изградена метална ограда, разположена в имоти с № 67800.47.73 и 67800.47.72 по КККР на гр. Созопол, община Созопол и 58356.507.31 и 58356.507.12 по КККР на гр. Приморско, община Приморско. По дължината на оградата има 4 метални порти, закрепени към бетонови колони. Една от тях прегражда достъпа по местен път в имот с № 58356.507.12 по КККР на гр. Приморско. В имот с № 58356.507.31 са поставени 3 бетонови колони, ограничаващи навлизането с МПС. Достъпът с автомобили до кея е ограничен посредством поставени 3 броя тетраподи, а пътят е ограничен посредством бетонови блокове. Имот 58356.507.32 представлява реконструиран асфалтов път завършващ с обръщало.  За изясняване на фактическата обстановка и предприемане на последващи действия е отправено запитване към компетентните органи – Община Созопол и Община Приморско, представлява ли описаната ограда строеж по смисъла на ЗУТ и има ли издадени съгласувателни документи за нея. |
| 85 | 29.08.2021 | електронна поща | Нощен шум от заведение в Морската градина на гр. Бургас. | Община Бургас  РЗИ Бургас | Препратен по компетентност на Община Бургас и РЗИ-Бургас |
| 86 | 29.08.2021 | платформа  на РИОСВ-Бургас | Неприятна миризма, подобна на сяра след 22 ч. в центъра на Бургас. | РИОСВ-Бургас | Автоматичната измервателна станция в кв. Долно Езерово и ДОАС-системата в к-с „Лазур“ в периода 28-29.08.2021 г. не регистрират превишения на нормите и пределно-допустимите концентрации на контролираните атмосферни замърсители, включително серен диоксид и сяроводород. Всички инсталации на основна площадка на „Лукойл Нефтохим Бургас“ АД са с оптимално натоварване, няма събития и инциденти с риск от екологични последствия. |
| 87 | 30.08.2021 | зелен телефон | Неприятна миризма и пушек от кариерата в кв. Банево общ. Бургас | РИОСВ-Бургас | Проверени са- кариера за добив на инертни строителни материали , трошачно – сортировъчна инсталация (ТСИ) -4 броя и асфалтобаза. При извършения оглед в близост до оградата на кариерата е усетена миризма, характерна за дейността асфалтобазата, която се намира на територията на кариерата, и в момента се извършва разтоварване на битум от цистерна. В близост до къщите в кв. Банево, миризми от дейността на асфалтобазата не са установени.  Кариерните пътища са оросени. В момента на проверката също се извършва оросяване с цистерна с монтирана оросителна система. В района на ТСИ 1 при изсипване на готовите фракции и около транспортните ленти се констатира запрашаване. ТСИ са снабдени с оросителни дюзи, които в момента не работят и готовите фракции не са овлажнени. До края на проверката ТСИ преустановиха работа. |
| 88 | 29.08.2021 | зелен телефон | Труп на делфин на плажа на к-г Лозенец, под хотел "Романс". | Община Царево | Проверката е извършена от Община Царево. Районът е скалис и трудно достъпен, поради което трупът се оставя на място на основание чл. 39, ал. 1, т. 4 от Закона за биологичното разнообразие. |
| 89 | 30.08.2021 | зелен телефон | До хотел "Арапя" на к-г "Арапя" има малък оазис-плаж. До хотела има къмпинг, от който се изливат мръсни води. | Община Царево | Препратен за извършване на проверка по компетентност на Община Царево. |
| 90 | 30.08.2021 | електронна поща | Замърсен с отпадъци терен попадащ в границите на плаж Аркутино. | РИОСВ-Бургас | Извършена е проверка на място . Констатирано е , че терена е почистен .Изготвен е отговор до сигналоподателя. |
| 91 | 31.08.2021 | зелен телефон | На „Арапя“, малкия оазис №4, отходни води от каравани изтичат в морето | Община Царево | Препратен за извършване на проверка по компетентност на Община Царево. |
| 92 | 31.08.2021 | зелен телефон | Щъркел със счупено крило в с. Равда, ул. „Морски звуци“, община Несебър | РИОСВ-Бургас | Птицата, от вида Бял щъркел (Ciconia ciconia) - защитен вид, включен в Приложение № 3 към чл. 37 от Закона за биологичното разнообразие (ЗБР) има травма на крилото, много е слаба и изтощена. На основание чл. 39, ал. 2, т. 2 от ЗБР се изпраща за лечение в Спасителен център за диви животни - гр. Стара Загора. |